ජනාධිපතිතුමා, ශ්‍රී ලංකා පාර්ලිමේන්තු කතානායක චමල් රාජපක්ෂ, ආර්ථික සංවර්ධන ඇමැති බැසිල් රාජපක්ෂ, ඌව පළාත් මහ ඇමැති ශෂීන්ද්‍ර රාජපක්ෂ, හම්බන්තොට දිස්ත්‍රික් පාර්ලිමේන්තු මන්ත්‍රී නාමල් රාජපක්ෂ සහ ආරක්ෂක ලේකම් ගෝඨාභය රාජපක්ෂ මහත්වරු සම්භාවනීය අමුත්තන් ලෙස මේ අවස්ථාවට සහභාගී වීමට නියමිතය.පුරා දින 07ක් පැවැත්වෙන මෙම කලා මංගල්‍යය සඳහා ලක්ෂ සංඛ්‍යාත බැතිමතුන් පිරිසක් පැමිණෙතැයි අපේක්ෂා කරන අතර, විශේෂ ආරක්ෂක වැඩපිළිවෙළක් ද ක්‍රියාත්මක වේ.හම්බන්තොට දිස්ත්‍රික් පාර්ලිමේන්තු මන්ත්‍රී, තාරුණ්‍යට හෙටක්, නිල් බළකාය සහ දිස්ත්‍රික් සංවර්ධන කමිටු සභාපති නීතිඥ නාමල් රාජපක්ෂ මහතාගේ මෙහෙයවීමෙන් ජනාධිපති කාර්යාලය ප්‍රමුඛ රාජ්‍ය හා පෞද්ගලික අංශයේ පූර්ණ අනුග්‍රහයෙන් පවත්වන මෙම පූජෝත්සවය සඳහා සහභාගී වෙතැයි සැලකෙන ලක්ෂ සංඛ්‍යාත බැතිමතුන් වෙනුවෙන් සනීපාරක්ෂක පහසුකම්, ප්‍රවාහන පහසුකම්, ජලය ඇතුළු අනෙකුත් පහසුකම් රැසක් උපරිම මට්ටමින් සකස් කර ඇත.මෙම පෙරහර ශ්‍යාමෝපාලී වංශික මහා නිකායේ, ශ්‍රී රෝහණ පාර්ශ්වයේ අනුනායක සිත්තම්ගල‍්ලෙන රජමහා විහාරාධිපති හම්බන්තොට දිසාවේ ප්‍රධාන සංඝනායක සද්ධර්ම කීර්ති ශ්‍රී අගලබඩ පියසිරි නායක හිමියන්ගේ හා කෘත්‍යාධිකාරී කිරම ගුණරතන ස්වාමීන් වහන්සේගේ අනුශාසනා පරිදි ප්‍රධාන බස්නායක නිලමේ, ජනාධිපති සම්බන්ධීකරණ ලේකම් කිත්සිරි ගංගානාත් අබේගුණවර්ධන මහතා ඇතුළු දායක සභාව ප්‍රමුඛ ප්‍රදේශවාසීන් මෙහි සංවිධාන කටයුතු සඳහා දායක වී ඇත.පෙළ ගැස්ම,4දා සර්ව රාත්‍රික පිරිත් දේශනය. 5දා දහවල ශතාධික සංඝගත දක්ෂිණාව හා රාත්‍රී 8.00 ශ්‍රී විෂ්ණු දේවාල පෙරහර 6 දා රාත්‍රී 8.00ට ශ්‍රී කතරගම දේවාල පෙරහර 7 දා රාත්‍රී 8.00ට රජ්ජුරුබණ්ඩාර දේවාල පෙරහර, 8දා රාත්‍රී 9.00ට උඩරට, පහත රට, සබරගමු නර්තන හා අලි ඇතුන්ගේ සමන්විත රන්දෝලි මහා පෙරහර. 09 දා රාත්‍රී 7.00ට කෝල්මුර යාගය හා ගිනි පෑගීම 10 දා අලුයම සුබ මොහොතින් දිය කැපීම හා මහා දේව දානයෙන් පෙරහර මංගල්‍යයේ කටයුතු නිමාවට පත් වේ.